CELEX: 62007TN0447
Language: lv
Date: 2007-12-05 00:00:00
Title: Lieta T-447/07: Prasība, kas celta 2007. gada 5. decembrī — Scovill Fasteners /Komisija

9.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 37/31
            
         Prasība, kas celta 2007. gada 5. decembrī — Scovill Fasteners/Komisija
   (Lieta T-447/07)
   (2008/C 37/48)
   Tiesvedības valoda — angļu
   Lietas dalībnieki
   
      Prasītājs: Scovill Fasteners, Inc., Clarkesville (Amerikas Savienotās Valstis) (pārstāvis — O. Dugardyn, advokāts)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt Komisijas 2007. gada 19. septembra lēmumu par procedūru saskaņā ar EK līguma 81. pantu (lieta COMP/E-1/39.168 — PO/metāliskas un plastmasas sīkpreces: rāvējslēdži);
            
         
               —
            
            
               papildus atcelt vai samazināt prasītājam uzlikto naudas sodu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītājs lūdz atcelt Komisijas 2007. gada 19. septembra lēmumu K(2007) 4257, galīgā redakcija, lietā COMP/E-1/39.168 — PO/metāliskas un plastmasas sīkpreces: rāvējslēdži, kurā Komisija ir atzinusi, ka prasītāja filiāle kopā ar citiem uzņēmumiem, vienojoties par saskaņotu cenu paaugstināšanu un apmainoties ar konfidenciālu informāciju par cenām un cenu paaugstināšanas īstenošanu, ir pārkāpusi EKL 81. pantu.
   Savas prasības pamatošanai prasītājs apgalvo, ka Komisija netaisnīgi uzskata, ka tas kopā ar savu filiāli veido vienotu ekonomisku uzņēmumu, un uzskata, ka tas nav solidāri atbildīgs par tā filiālei uzliktā naudas soda par pēdējās veiktajiem tiesībpārkāpumiem samaksu.
   Turklāt prasītājs apgalvo, ka Komisija ir nepietiekami pierādījusi, ka prasītāja filiāle ir bijusi aizliegtas vienošanās dalībniece pēc 1997. gada.
   Pakārtoti, prasītājs apgalvo, ka Komisija:
   
               —
            
            
               aprēķinot naudas sodu, ir acīm redzami kļūdījusies,
            
         
               —
            
            
               novērtējot tiesībpārkāpuma ilgumu un smagumu, nav ņēmusi vērā visus attiecīgos apstākļus,
            
         
               —
            
            
               nav izvērtējusi atbildību mīkstinošos apstākļus, tādus kā prasītāja filiāles mazsvarīgo nozīmi pārkāpumā.